
Σ ΥΜΒΑΣΕ ΙΣ 

ΙΙερί Χύσεως της μισθωτήριας σύμβασης μεταξύ του Ταμείου 

Ασφαλίσεως Προσωπικού Ο.Τ.Ε. και της Εταιρείας «Ιωάννης 

Α. Αλεξίου Επιχειρήσεις Ξενοδοχείων και Τουοιομού ΕΞΕΤ 

ΑΕ». 

Α' Η Επιτροπή Τιμών και Εισοδημάτων στην συνεδρίασή της 
της 22.11.88 αφού έλαβε υπόψη της: 

1. Τις διατάξεις του Ν. 1266/82 «Περί Οργάνων ασκήσεως 
της Νομισματικής, Πιστωτικής, και Συναλλαγματικής Πολιτι¬ 
κής και άλλες διατάξεις όπως τροποποιήθηκαν με το άρθρο 14 
του Ν. 1299/82 «οργάνωση Υπηρεσιών Πρωθυπουργού». 

2. Τις διατάξεις της παρ. 4 του άρθρου 34 του Ν. 1759/88 σε 
συνδυασμό με τις διατάξεις του Ν. 1416/84 και του Ν. 207/75. 

3. Την αριθμ. 1017/27.7.88 απόφασή της. 

4. Το αριθμ. Β1/51/οικ. 1868/2.8.88 έγγραφο του Υπουρ¬ 
γού Υγείας, Πρόνοιας και Κοιν. Ασφαλίσεων προς την Εταιρεία 
Ιωάννης Α. Αλεξίου. 

5. Την από 25.8.88 απάντηση-δήλωση της Εταιρείας «Ι.Α. 
Αλεξίου Επιχειρήσεις Ξενοδοχείων και Τουρισμού ΕΞΕΤ ΑΕ» με 
την οποία δεν αποδέχεται την υπαγωγή της επιμάχου συμβά- 
σεως στο καθεστώς των Ν. 207/75, 1416/84 και 1759/88 
και αρνείται κάθε συζήτηση επί του θέματος αυτού. 

6. Την αριθμ. 3.013/20.10.88 απόφαση του Δ.Σ. του ΤΑ- 
ΠΟΤΕ. 

7. Την υπ. αριθμ. Β1/51/2729/4.11.88 εισήγηση του 
Υπουργού Υγείας, Πρόνοιας και Κοιν. Ασφαλίσεων, σύμφωνα με 
την οποία η από 31.7.71 μισθωτήρια σύμβαση μεταξύ Ταμείου 
Ασφαλίσεως Προσωπικού ΟΤΕ και Εταιρείας «Ιωάννης Α. Αλε¬ 
ξίου Επιχειρήσεις Ξενοδοχείων και Τουρισμού ΕΞΕΤ ΑΕ» θα 
πρέπει να λυθεί. 

8. Την προφορική ανάπτυξη τουθέματος από τον Υπουργό 
Υγείας, Πρόνοιας και Κοινωνικών Ασφαλίσεων κατά την οποία 
τονίσθηκε η αναγκαιότητα λύσης της υπό κρίση σύμβασης ως 
παράνομης και βλαπτικής για τα συμφέροντα του ΤΑΓΙΟΙ Ε. 

Β Επειδή με βάση τα ανωτέρω στοιχεία και ιδιαίτερα από την 
γραπτή και προφορική ανάπτυξη του θέματος από τον 1 πουργό 
και από τα πρακτικά της οικείας συνεδρίασης του Δ.Σ. του 1Α- 
ΠΟΊΈ επισημάνθηκαν και προέκυψαν τα εξής: 

Το Ταμείο Ασφαλίσεως Προσωπικού ΟΤΕ (ΤΑΙΙ-ΟΤΕ) με 
σκοπό να εκμισθώσει το ξενοδοχείο που κατασκεύαζε το ΤΑΙΙ- 
ΟΤΕ στη Θεσσαλονίκη και ήταν στο στάδιο της αποπερατώσεως, 
προκήρυξε δημόσιο διεθνή πλειοδοτικό διαγωνισμό για την ανά¬ 


δειξη πλειοδότη μισθωτή. Για τον σκοπό αυτό το ΤΑΙΙ-ΟΤΕ εξέ¬ 
δωσε την υπ’ αριθμ. 2272/31.3.1970 διακήρυξη (στο εξής Δια¬ 
κήρυξη) και ο διαγωνισμός έγινε στις 10.6.1970 και επαναλή- 
φθηκε στις 15.7.70. 

Η κατακύρωση έγινε στην εταιρεία περιορισμένης ευθύνης με 
την επωνυμία «Ιωάννης Αλεξίου Τουριατικαί Επιχειρήσεις» με 
την υπ’ αριθμ. 1682/24.7.70 απόφαση του Δ.Σ. του ΤΑΙΙ-ΟΤΕ 
κατόπιν του υπ’ αρ. 129 της 15.7.70 Πρακτικού της αρμοδίας 
επιτροπής Παροχών και Ασφαλίσεως. Στις δε 31.7.1971 υπο¬ 
γράφηκε μεταξύ του ΤΑΠ-ΟΊΈ και της ανώνυμης εταιρείας με 
την επωνυμία «Ιωάννης Αλεξίου Επιχειρήσεις Ξενοδοχείων και 
Τουρισμού» (στο εξής «Μισθώτρια»), που υποκατέστησε την εται¬ 
ρεία, στην οποία έγινε η κατακύρωση, η σύμβαση μισθώσεως του 
ξενοδοχείου. 

1. Η ανωτέρω Σύμβαση περιλαμβάνεται στο πεδίο εφαρμογής 

των εξής διατάξεων: , 

α) Παραγρ. 4 του άρθρου 34 του Ν. 1759/1988. 

β) Άρθρο 51 του Ν. 1416/1984. 

γ) Παραγρ. 2 του άρθρου 1 του Ν. 207/1975. 

δ) Παραγρ. 1 του άρθρου 2 του Ν. 207/1975. 

ε) Παραγρ. 1 του άρθρου 5 του Ν. 207/1975. 

2. Από τον συνδυασμό των προαναφερομένων διατάξεων προ¬ 
κύπτει ότι για την εφαρμογή της διατάξεως της παραγρ. 4 του 
άρθρου 34 του Ν. 1759/1988 πρέπει να συντρέχουν οι εξής 
προϋποθέσεις: 

α) Σύμβαση στην οποία το ένα τουλάχιστον από τα συμβαλλό¬ 
μενα μέρη να είναι Οργανισμός Κοινωνικής Ασφαλίσεως αρμο¬ 
διότητας του Υπουργείου Υγείας, Πρόνοιας και Κοινωνικών 
Ασφαλίσεων (ΥΥΠΚΑ). 

β) Η σύμβαση να έχει συναφθεί κατα το διάστημα από 
21.4.1967 μέχρι 23.7.197 

γ) Η σύμβαση να περιέχει διατάξεις που αα) αντίκεινται στο 
Σύνταγμα ή τους νόμους, ββ) είναι χαριστικές, γγ) είναι αντίθετοι 
προς τα χρηστά ήθη και δδ) είναι οπωσδήποτε επιβλαβείς για τα 
συμφέροντα του Οργανισμού Κοινωνικής Ασφαλίσεως. 

Δεδομένου ότι το ΤΑΠ-ΟΤΕ είναι Οργανισμός Κοινωνικής 
Ασφαλίσεως που υπάγεται στην αρμοδιότητα του ΥΥΠΚΑ, και η 
Σύμβαση υπογράφηκε στις 31.7,1971, πρέπει να ερευνηθεί εάν 
συντρέχει η προϋπόθεση γ. 

II. Διατάξεις της Συμβάσεως που αντίκεινται στους «νόμους». 

1. Η Διακήρυξη εκδόθηκε με απόφαση του Διοικητικού Συμ¬ 
βουλίου του ΤΑΠ-ΟΤΕ. βάσει της εξουσιοδοτήσεως που του πα¬ 
ρέχουν τα άρθρα 8 και 31α του Καταστατικού του. Όπως δε έχει 
παγίως κριθεί από το Συμβούλιο Επικράτειας, η Διακήρυξη έχει 

χαρακτήρα διοικητικής, κανονιστικής πράξεως, οι όροι της 
οποίας δεσμεύουν τόσο το ΤΑΠ-ΟΤΕ, που ενεργεί τον διαγωνι¬ 
σμό, όσο και τους διαγωνιζομένους (ΣΕ 2518/1964, 2992/ 
1983). Ως τέτοια πράξη αποτελεί τμήμα της «νομοθεσίας» και 
συνεπώς τυχόν αντίθεση των όρων της Συμβάσεως προς τους 
όρους της Διακηρύξεως, αποτελεί προϋπόθεση εφαρμογής του 
άρθρου 34 παρ. 4 του Ν. 1759/1988. 

2. Η Διακήρυξη στο άρθρο 7 καθορίζει τους «βασικούς» όρους 
της συμφωνίας, δηλαδή τους όρους που πρέπει υποχρεωτικά να 
περιέχει η μισθωτική σύμβαση, η οποία θα υπογραφεί σύμφωνα 
με το άρθρο 6 της Διακηρύξεως μεταξύ του ΤΑΠ-ΟΤΕ και του 
διαγωνιζομένου στον οποίον θα γίνει η κατακύρωση. Ο χαρακτη¬ 
ρισμός των όρων ως «βασικών» προφανώς σημαίνει ότι α) σε αυ¬ 
τούς βασίζεται η οικονομική ισορροπία της συμβατικής σχέσεως, 
δηλαδή αφενός η κρίση για το εάν το προσφερόμενο μίσθωμα κρί- 
νεται ικανοποιητικό σε συνδυασμό με τις υποχρεώσεις που ανα¬ 
λαμβάνουν τόσο το ΤΑΠ-ΟΤΕ όσο και η μισθώτρια με συνέπεια 
την κατακύρωση, και αφετέρου η λειτουργία της μισθώσεως 
κατά την διάρκειά της, β) μετά την κατακύρωση, κατά την κα¬ 
τάρτιση της συμβάσεως δεν είναι δυνατόν οι όροι αυτοί να μετα¬ 
βληθούν δυσμενέστερα για το ΤΑΠ-ΟΤΕ όχι μόνο διότι από την 
φύση της Διακηρύξεως είναι δεσμευτικοί τόσο για το ΤΑΠ-ΟΤΕ 
όσο και για τον πλειοδότη αλλά και διότι ακριβώς σε αυτούς στη- 
ρίχθηκε η κρίση και η απόφαση για την κατακύρωση και στηρίζε¬ 
ται η οικονομική ισορροπία της μισθωτικής σχέσεως. 

3. Από τους «βασικούς» όρους της Διακηρύξεως, ιδιαίτερα κρί¬ 
σιμοι για την οικονομική ισορροπία της μισθωτικής σχέσεως είναι 
οι εξής: 

α) Το άρθρο 7 Κεφ. Α.1. 

β) Το άρθρο 7 Κεφ. Ε,Ι και II. 

γ) Το άρθρο 7 Κεφ. ΣΤ, II. 

4. Οι διατάξεις της Συμβάσεως, οι οποίες αναφέρονται στα θέ¬ 
ματα, που ρυθμίζουν οι προαναφερόμενες διατάξεις της Διακηρύ- 
ξεως είναι οι ακόλουθες: 

α) Για το θέμα της παραδόσεως του μισθίου και της ενάρξεως 
της μισθώσεως, το άρθρο 4. 

β) Για το θέμα της ελλείψεως συνομολογηθεισών ιδιοτήτων 
και πραγματικών ελαττωμάτων και της υποχρεώσεως για επι¬ 
σκευές, διορθώσεις και προσθήκες, το άρθρο 9 παρ. 3. 

5. Από την αντιπαράθεση της Συμβάσεως προς την Διακήρυξη 
προκύπτει ότι με τη Σύμβαση: 

α) Τροποποιείται η διαδικασία παραδόσεως του μισθίου και 
προβλέπεται η υπογραφή ενός πρωτοκόλλου προσωρινής παρα¬ 
λαβής και ενός οριστικής παραλαβής. Επίσης ορίζεται ότι. σε πε¬ 
ρίπτωση μη προσελεύσεως ή αρνήσεως της μισθώτριας να υπο¬ 
γράψει το πρωτόκολλο προσωρινής παραλαβής, η παραλαβή λο¬ 
γίζεται ότι συντελέστηκε μόνο εάν το «μίσθιο είναι κατάλληλο 
προς εκμετάλλευση» και έχει κατασκευασθεί ως εν άρθρω 2 
προσδιορίζεται και περιγράφεται» (άρθρο 4 παραγρ. 5). 

β) Δημιουργείται υποχρέωση του ΤΑΠ-ΟΤΕ για την δαπάνη 
επισκευών, διορθώσεων ή συμπληρώσεων οφειλομένων σε πλη- 
μελή ή ελαττωματική μελέτη, επίβλεψη ή κατασκευή του μισθίου 
(άρθρο 9). 

_ 6 · Δεδομένου ότι το ΤΑΙΙ-ΟΤΕ είναι ΝΠΔΔ, η κατασκευή του 
Ξενοδοχείου και του περιβάλλοντος χώρου εγένετο με συμβάσεις 
κατά τις διατάξεις της νομοθεσίας κατασκευής δημοσίων έργων. 
Σύμφωνα με^τη νομοθεσία αυτή η παραλαβή των διαφόρων τμη¬ 
μάτων του Ξενοδοχείου και του περιβάλλοντος χώρου έγινε δε¬ 
σμευτικά για το ΤΑΠ-ΟΤΕ από τις αρμόδιες επιτροπές του Δη¬ 
μοσίου. βάσει σχετικών πρωτοκόλλων, μετά από ποσοτικούς και 
ποιοτικούς ελέγχους, δηλαδή τη διαπίστωση της κατασκευής 
τους σύμφωνα με τα σχέδια, τις μελέτες και τα λοιπά στοιχεία 


των αντιστοίχων εργολαβιών, που υπήρχαν κατά το χρόνο της 
Διακηρύξεως και είχαν, επίσης δεμευτικά για το ΤΑΠ-ΟΤΕ 
εγκριθεί από τις αρμόδιες υπηρεσίες του Δημοσίου. Συνεπώς η 
προφανής έννοια του άρθρου 7 της Διακηρύξεως, είναι ότι το μί¬ 
σθιο θα παραδίνονταν στο μισθωτή στην κατάσταση που παραλή- 
φθηκε από το ΤΑΓΙ-ΟΤΕ κατ’ εφαρμογή των διατάξεων περί κα¬ 
τασκευής δημοσίων έργων. 

Η έννοια αυτή της Διακηρύξεως συμβαδίζει απόλυτα με τη 
διάταξη του άρθρου 7, που προβλέπει το ανεύθυνο του ΤΑΠ-ΟΤΕ 
για την έλλειψη συνομολογηθεισών ιδιοτήτων ή την εμφάνιση 
πραγματικών ελαττωμάτων. 

Η παράγρ. 5 του άρθρου 4 της Συμβάσεως παρέχει στη μι- 
σθώτρια το δικαίωμα επανελέγχου της παραλαβής των έργων 
που έγινε από τις αρμόδιες επιτροπές του Δημοσίου και τη δυνα¬ 
τότητα αξιολογήσεως αυτών εάν είναι «κατάλληλα προς εκμε¬ 
τάλλευση» και αν ακόμη έχουν κατασκευασθεί σύμφωνα με τα 
σχέδια, τις μελέτες και τα στοιχεία των σχετικών εργολαβιών, 
καθώς και το δικαίωμα να αρνηθεί την παραλαβή, εάν κατά την 
κρίση της τα έργα δεν έπρεπε να παραληφθούν ή δεν είναι κατάλ¬ 
ληλα για εκμετάλλευση. 

Παράλληλα η Σύμβαση στο άρθρο 9 προβλέπει την ευθύνη του 
ΤΑΠ-ΟΤΕ για την έλλειψη συνομολογηθεισών ιδιοτήτων και 
πραγματικών ελαττωμάτων. 

III. Επιβλαβείς συνέπειες της Συμβάσεως: 

Σύμφωνα με την παράγρ. 3 του άρθρου 51 του Ν. 1416/ 
1984, η προϋπόθεση του επιβλαβούς της συμβάσεως για τα συμ¬ 
φέροντα του ΤΑΠ-ΟΤΕ (ανωτέρω 2, γ, δδ) συντρέχει και όταν η 
βλάβη των συμφερόντων ανάγεται και στο χρόνο εκτελέσεως της 
Συμβάσεως. 

Συνεπώς πρέπει να εξετασθεί εάν από την εφαρμογή της Συμ¬ 
βάσεως, όπως διατυπώθηκε αυτή σε αντίθεση προς τη Διακή¬ 
ρυξη, προξενήθηκαν ζημιές στο ΤΑΠ-ΟΤΕ, που κάνουν τη Σύμ¬ 
βαση επιβλαβή για το ΤΑΠ-ΟΤΕ. 

IV. Όπως προκύπτει από τα κατωτέρω, μη δυνάμενα να αμ¬ 
φισβητηθούν στοιχεία, το Ταμείο υπέστη από την εφαρμογή της 
συμβάσεως τις ακόλουθες ζημιές: 

1. Αν και μέχρι της 11.7.1975 είχαν παραληφθεί από τις αρ¬ 
μόδιες επιτροπές του Δημοσίου όλα τα έργα του περιβάλλοντος 
χώρου και είχαν συνταχθεί τα σχετικά πρωτόκολλα προσωρινής 
παραλαβής αυτών και δη: α) το από 11.7.75 πρωτόκολλο προ¬ 
σωρινής και οριστικής παραλαβής των υπό του εργολάβου Ανα¬ 
στασίου Ζήκου εκτελεσθεισών εργασιών κατασκευής οικοδομι¬ 
κών εργασιών κολυμβητικών δεξαμενών και υπαιθρίου νυκτερι¬ 
νού Κέντρου, β) το από 9.10.74 πρωτόκολλο προσωρινής παρα- 
λαβής των εργασιών διαμορφώσεως περιβάλλοντος χώρου του 
αναδόχου Παύλου Βάρβογλη, γ) το από 4.2.75 πρωτόκολλο 
προσωρινής παραλαβής εργασιών ηλεκτρομηχανολογικών εγκα¬ 
ταστάσεων των κολυμβητικών δεξαμενών υπαιθρίου νυκτερινού 
Κέντρου και περιβάλλοντος χώρου (αναδόχου Λ. Γεροσταθοπού- 
λου) και δ) το από 22.5.74 πρωτ. προσ. παραλαβής των εργα¬ 
σιών προμήθειας και εγκαταστάσεως συσκευών μαγειριού και 
μπαρ, η μισθώτρια εταιρεία αντί να ενδιαφερθεί για την παρα¬ 
λαβή και τη λειτουργία αυτών, στηριζομένη στην καθορισθείσα 
δια της μισθώσεως διαδικασία παραλαβής του κυρίως μισθίου 
και του περιβάλλοντος χώρου κατά ανεπίτρεπτη, κατά τα ανω¬ 
τέρω, τροποποίηση του βασικού τούτου όρου της διακηρύξεως - 
που της δίδει ουσιαστικά δυνατότητα επανελέγχου των υπό των 
αρμοδίων επιτροπών του Δημοσίου ελεγχθέντων ποσοτικώς και 
ποιοτικώς έργων, αλλά και ελέγχου επίσης της καταλληλότητας 
αυτών προς εκμετάλλευσιν. αρνείτο με διάφορα προσχήματα και 
εξακολουθεί να αρνείται την παραλαβή του περιβάλλοντος χώ¬ 
ρου. άλλοτε προκαταβολικώς προ πάσης προσκλήσεώς της- δια 

σωρείας εξωδίκων δηλώσεων και διαμαρτυριών της (όλως ενδει- 
χτιχώς αναφέρονται οι από 16.5.74, 25.11.74, 21.8.1975 χαι 
19.9.1975) χαι άλλοτε δια ρητής αρνήσεώς της εις έγγραφον 
πρόσχλησιν του Ταμείου την από 25.2.1979, εν συνεχεία της 
από 25.1.79 αποφάσεως του Διοικητικού Συμβουλίου. 

Οι μεθοδεύσεις αυτές είχαν σαν αποτέλεσμα να λάβει η μισθώ- 
τρια δεκάδες εκατομμυρίων και να άξιοι εκατοντάδες εκατομμυ¬ 
ρίων δραχμών -που υπερβαίνουν κατά ποσόν τα υπ’ αυτής κατα- 
βληθέντα για τα αντίστοιχα χρονικά διαστήματα μισθώματα- ως 
αποζημίωσή της για την μη παράδοση του περιβάλλοντος χώρου 
κατά τους όρους της μισθωτηρίου συμβάσεως. Ούτω: α) Για το 
από 1.8.73 - 30.9.74 χρονικόν διάστημα ηξίωσεν η μισθώτρια 
δια της υπ’ αριθ. κατ. 1183/74 αγωγής της δρχ. 12.049.711, 
επεδικάσθη δε εις αυτήν αμετακλήτως δια της υπ’ αριθ. 
9813/80 αποφ. του Εφ. Αθηνών ποσόν δρχ. 6.620.827 μετά 
των τόκων, το οποίον έχει ήδη καταβληθεί. 

β) Για το από 1.10.74 μέχρι 30.10.76 χρονικό διάστημα 
άξιοι η μισθώτρια δια της υπ’ αριθ. κατ. 819/76 από 10.12.76 
αγωγής της ποσόν δρχ. 40.690.613. Εξεδόθη απόφασις μετά 
την διεξαγωγήν των αποδείξεων. (Μ.Π.Α. 5709/88 επιδικά- 
σασα δρχ. 28.795.678). 

γ) Για το από 1.11.1976 - 31.10.1977 χρονικό διάστημα 
δια της υπ αρ. κατ. 582/77 από 7.11.77 αγωγής της άξιοι πο¬ 
σόν δρχ. 25.077.778. Αναμένεται απόφασις μετά την διεξα¬ 
γωγή των αποδείξεων. 

δ) Για το από 1.11.77 μέχρι 31.12.1978 χρονικό διάστημα 
επί αιτηθέντος δια της από 22.12.83 αγωγής της ποσού δρχ. 
39.017.841 επεδικάσθη εις αυτήν τελεσιδίκους δια της υπ’ αριθ. 
3810/86 αποφ. εφετ. Αθηνών ποσόν δρχ. 11.082.803. 

ε) Για το από 1.1,79 μέχρι 31.12.79 χρονικό διάστημα επί 
αιτηθέντος δια της υπ’ αριθ. κατ. 25667/87 αγωγής της ποσού 
δρχ. 56.986.197 επεδικάσθησαν πρωτοδίκως (αποφ. 10.287/ 
87) δρχ. 16.783.996. 

στ) Εις τον συνημμένον εις την ανωτέρω από 25.8.88 απάντη- 
σιν της μισθώτριας πίνακα αγωγών, αποφάσεων και εκκρεμου- 
σων δικών αναφέρεται ότι εκκρεμεί η άσκηση αγωγών αποζημι- 
ώσεως (δια την αυτήν αιτίαν) χρονικής περιόδου 1.1.80 - 
32.12.88. Θα πρόκειται ασφαλώς περί αξιώσεων εκατοντάδων 
εκατομμυρίων δραχμών, αν ληφθούν υπ’ όψιν τα δεδομένα μέχρι 
του 1979, και το γεγονός ότι μέχρι σήμερον επιδικάζεται πλέον 
του 50% του αιτουμένου ποσού. 

3. Ας ληφθεί υπ’ όψιν ότι το σύνολον των μέχρι σήμερον (Ιού- 
ι °ζ 88) καταβληθέντων μισθωμάτων ανέρχεται εις δρχ. 
580.463.477 και αναλυτικώς ως κάτωθι: 

Έτος 


Μίσθωμα 

Έτος 

Μίσθωμα 

1.205.083 

1981 

29.199.278 

3.366.475 

1982 

29.621.944 

3.816.232 

1983 

37.196.594 

5.395.452 

1984 

56.881.927 

6.560.339 

1985 

69.109.539 

9.284.424 

1986 

78.371.410 

13.086.122 

1987 

119.824.472 

19.510.888 

1988 

75.266.114 

22.758.186 

(Ιούλιος) 



1972 

1973 

1974 

1975 

1976 

1977 

1978 

1979 

1980 


1- Ας ληφθεί υπ’ όψιν ότι το ξενοδοχείου «Μακεδονία Παλλάς» 
^τιστηκ Ε σε οικόπεδο που παραχώρησε το Ελληνικό Δημόσιο στο 
ΌΤΕ δυνάμει του ν. 4061/60, εκόστισε περίπου 
•ΟΟΟ,οοο δρχ. Σήμερα η αξία του ξενοδοχείου υπολογίζεται 
1.600.000.000 δρχ. 

^ 9‘σθώτρια στηριζομένη αποκλειστικά και μόνον στην πα- 
,-κράση της διακηρύξεως, που έγινε με την προσθήκη της παρ. 3 


στο άρθρο 9 της συμβάσεως επέτυχε τα εξής: 

1. Η μισθώτρια παρεκράτησε από το μίσθωμα του μηνός 
Μαΐου 1980 δρχ. 789.262, τας οποίας εδαπάνησε δι’ αποκατά¬ 
στασή βλαβών της κλιματιστικής εγκαταστάσεως. 

2. Το Ταμείο κατέβαλε δρχ. 2.171.449 για δαπάνη επι¬ 
σκευής της κλιματιστικής εγκαταστάσεως. 

3. Με την από 18.9.81 υπ’αρ. κατ. 14.743/81 αγωγή της η 
μισθώτρια ζήτησε να αναγνωριστεί ότι το Ταμείον υποχρεούται 
να προβεί στη νομιμοποίηση της εγκαταστάσεως πυρασφαλείας 
συμμορφούμενο προς τις υποδείξεις της αρμοδίας Πυροσβεστικής 
υπηρεσίας, η οποία και έγινε δεκτή τελεσιδίκους με την Εφ. Αθ. 
1607/83. Η δαπάνη, που κατά την διακήρυξη θα εβάρυνε την 
μισθώτρια, υπελογίσθη από τις αρμόδιες Τεχνικές υπηρεσίες της 
Νομαρχίας Θεσσαλονίκης εις δρχ. εκατόν εξι εκατομμύρια 
(106.000.000), μη υπολογιζομένης της αμοιβής των πραγμα- 
τογνωμόνων. 

4. Με την από 19.9.81 αγωγή της που έγινε τελεσίδικα δεκτή 
(Ε.Α. 2852/83) ζήτησε η μισθώτρια να υποχρεωθεί το Ταμείο 
σε αντικατάσταση του φωτοβόλου σωλήνος της κυρίας εισόδου 
του ξενοδοχείου. 

5. Με την υπ αρ. κατ. 14/45/81 από 19.9.81 αγωγή της 
ζήτησε η μισθώτρια να υποχρεωθεί το Ταμείο «να προβεί εις αντι- 
κατάστασιν του τηλεφωνικού κέντρου δια νέου συγχρόνου ίσης 
δυναμικότητας και τύπου ανταποκρινομένου εις τας ανάγκας ξε¬ 
νοδοχείου πολυτελείας». Η αγωγή αυτή απερρίφθη ως αόριστος 
με την υπ’ αρ. 7054/83 αποφ. του Ε.Α. ενώ κατά την διακήρυξη 
θα απερρίπτετο ως αβάσιμη. 

6. Με την από 19.1.81 αγωγή της ζήτησε η μισθώτρια να 
αναγνωρισθεί ότι το Ταμείο υποχρεούται να προβεί στην τοποθέ¬ 
τηση συστήματος επεξεργασίας ύδατος (αποσκληρυντής). 

Διετάχθη πραγματογνωμοσύνη, ενώ με τους όρους της διακή¬ 
ρυξης θα απερρίπτετο. (ΕΑ 8157/85). 

7. Η μισθώτρια με την από 21.9.81 αγωγή της, που έγινε 
πρωτόδικα δεκτή (Μον. ΓΙρωτ. Αθ. 5546/82), ζήτησε την απο¬ 
κατάσταση των φθορών και βλαβών του αντλιοστασίου της νο¬ 
τιάς προσβάσεως. 

8. Το Ταμείον με την από 26.2.82 αγωγή του ζήτησε να ανα- 
γνωρισθεί ότι η μισθώτρια υποχρεούται σε παραλαβή, λειτουργία 
και συντήρηση του αντλιοστασίου της βόρειας προσβάσεως. 

Απερρίφθη η αγωγή με την Εφ. Αθ. 6885/86, γιατί έγινε δε¬ 
κτό ότι το αντλιοστάσιο αυτό ανήκει στον περιβάλλοντα χώρο που 
δεν έχει παραληφθεί ακόμη (παραβάσεις άρθρου 4 και 9 παρ. 3). 

9. Με την από 20.9.81 αγωγή της η μισθώτρια ζήτησε κατ’ 
εφαρμογήν των άρθρων 9 παρ. 3 και 12 παρ. 3 να υποχρεωθεί το 
Ταμείο σε συμπληρώσεις και προσθήκες των ανελκυστήρων, τις 
οποίες και έκανε το Ταμείο δαπάνες του, κατόπιν της υπ’ αριθ. 
7053/83 αποφ. Ε.Α. 

10. Η μισθώτρια με την από 5.1.82 αγωγή της ζήτησε να 
υποχρεωθεί το Ταμείο να παραδώσει τις εγκαταστάσεις πλυντη¬ 
ρίων - σιδερωτηρίων. 

Το Ταμείο με την από 3.5.82 αγωγή του ζήτησε: 1) να ανα- 
γνωρισθεί ότι η μισθώτρια. καίτοι παρέλαβε τις εγκαταστάσεις 
αυτές, αρνείται παρανόμους να τις λειτουργήσει και 2) να υποχρε¬ 
ωθεί να καταβάλει 360.000 που απαιτούνται για την αποκατά¬ 
σταση των βλαβών και 20.000 ανά τρίμηνον για την συντήρηση. 
Διετάχθη πραγματογνωμοσύνη (Εφ. Αθ. 6227/84). 

Εν τω μεταξύ τα πλυντήρια και σιδερωτήρια καταστρέφονται 
λόγου αχρηστίας. 

11. Επί της υπ’ αρ. 12386/86 αγωγής του Ταμείου για την 
αναγνώριση 141 βλαβών και φθορών του μισθίου αξίας εκατομ¬ 
μυρίων δραχμών, που θα έπρεπε να έχουν αποκατασταθεί από 
την μισθώτρια και επί της υπ’ αρ. κατ. 2719/86 αντιθέτου αγω- 

γής της μισθώτριας για φθορές (υγρασίες χ.λπ.), τις οποίες δεν 
υποχρεοϋται το Ταμείο να αποκαταατήσει, έχει διαταχθεί πραγ¬ 
ματογνωμοσύνη (Μον. Πρωτ. Αθ. 4040/87). 

12. Η μισθώτρια με την από 5.11.81 αγωγή της ζήτησε να 
υποχρεωθεί το Ταμείο σε όλες τις ενέργειες που απαιτούνται για 
τη νομιμοποίηση και παράδοση του γχαράζ. Το Ταμείο με την 
από 11.12.81 αγωγή του ζήτησε να αναγνωριστεί ότι η μισθώ- 
τρια αρνείται ανχισυμβατικώς να θέσει σε λειτουργία το γχαράζ 
(παραβάσεις οιακηρύξεως με άρθρα 4, 9 παρ. 3. 12 μισθώσεως). 
Λιετάχθη πραγματογνωμοσύνη (Μον. Πρωτ. Αθ. 1747/83). 

13. Με την από 10.5.82 αγωγή του το Ταμείο ζήτησε να υπο¬ 
χρεωθεί η μισθώτρια να καταβάλει δρχ. 184.320 που πλήρωσε 
το Ταμείο για αμοιβή των καθηγητών, οι οποίοι συνέταξαν με¬ 
λέτη δια τη διάβρωση των υποστηλωμάτων του ξενοδοχείου. 
Λόγω της διατάξεως 3 του άρθρου 9 η αγωγή απερρίφθη (Μον. 
Πρωτ. Αθ. 3452/83). 

V. Εις τα ανωτέρω ποσά τα οποία το Ταμείον υποχρεώθηκε να 
καταβάλει και εις όσα θα υποχρεωθεί μετά βεβαιότητος να κατα¬ 
βάλει εις το μέλλον, τα οποία υπερβαίνουν τα εισπραττόμενα μι¬ 
σθώματα. θα πρέπει επίσης να προστεθεί η ζημιά του Ταμείου 
από την μη εκμετάλλευση του περιβάλλοντος χώρου και κυρίως 
από τη σταδιακή καταστροφή του ακινήτου, το οποίο συντηρείται 
πλημμελώς και την υποβάθμιση του ξενοδοχείου με συνέπεια την 
μείωση των εσόδων αυτού και αντίστοιχα του καταβαλλόμενου 
στο Ταμείο Μισθώματος. 

VI. Αναμιφισβήτητο συμπέρασμα όλων των ανωτέρω είναι ότι 
η μισθώτρια στηριζομένη στα άρθρα 4 και 9 παρ. 3 της Συμβά- 
σεως αρνήθηκε να υπογράψει το πρωτόκολλο παραλαβής του πε¬ 
ριβάλλοντος χώρου και πέτυχε ήδη ή αξιώνει την καταδίκη του 
ΤΑΠ - ΟΤΕ σε αποζημιώσεις τόσο για την καθυστέρηση της πα- 
ραδόσεως του περιβάλλοντος χώρου όσο και για τις επισκευές, 
διορθώσεις ή συμπληρώσεις του μισθίου. Από την σύγκριση των 
ποσών των αποζημιώσεων αυτών προς τα καταβληθέντα μισθώ¬ 
ματα προκύπτει ότι ανατράπηκε τελείως η οικονομική ισορροπία 


της μισθωτικής σχέσεως, όπως είχε προβλεφθεί από την Διακή¬ 
ρυξη και διαμορφωθεί από την κατοχύρωση στην Μισθώτρια. 

Επειδή από την συζήτηση που έγινε μεταξύ των μελών της εν 
όψει των ανωτέρω στοιχείων προέκυψαν: α) ότι συντρέχουν οι 
προϋποθέσεις υπαγωγής της Συμβάσεως στις διατάξεις της πα- 
ράγρ. 4 του άρθρου 34 του Ν. 1759/1988 και β) άτι η λύση της 
σύβμασης είναι η προτιμότερη ρύθμιση, γιατί, αφού η αναθεώ¬ 
ρηση θα ισχύει εφεξής, ο υπολοιπόμενος χρόνος διάρκειας της μι¬ 
σθώσεως, αν η Σύμβαση απλώς ήθελε αναθεωρηθεί σύμφωνα με 
τους όρους της Διακηρύξεως, δεν επαρκεί για την αποκατάσταση 
της προβλεπομένης από την Διακήρυξη και την κατοχύρωση οι¬ 
κονομικής ισορροπίας της μισθωτικής σχέσεως, γι’ αυτό, αποφα¬ 
σίζει ομόφωνα: 

1) Την αποδοχή της γραπτής και προφορικής Εισήγησης του 
Υπουργού Υγείας, Πρόνοιας και Κοινοτικών Ασφαλίσεων. 

2) Τη λύση της από 31.7.1971 μισθωτήριας σύμβασης που 
συνήφθη μεταξύ του Ταμείου Ασφαλίσει»*; Προσωπικού ΟΤΕ και 
της Εταιρείας «Ιωάννης Α. Αλεξίου Επιχειρήσεις Ξενοδοχείων 
και Τουρισμού ΕΞΕΤ Α.Ε.». 

3) Την ανάθεση της εκτέλεσης της απόφασης αυτής στο ΤΑΠ- 
ΟΤΕ, το οποίο εξουσιοδοτείται όπως προβεί προς το σκοπό αυτό 
σε όλες τις νόμιμες ενέργειες. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Νοεμβρίου 1988 

Ο ΠΡΟΕΔΡΟΣ ΤΑ ΜΕΛΗ 

Ακριβές Αντίγραφο 
Αθήνα, 22 Νοεμβρίου 1988 
Ο Προϊστάμενος της Γραμματείας α/α 
ΝΙΚΟΣ ΜΠΕΡΤΣΟΣ 
Ειδικός Συνεργάτης 
Οικονομικού Γραφείου Πρωθυπουργού 

